# Alapèira e Bredòm

Alapèira e Bredòm o Albapèira e Bredon (Albepierre-Bredons en francés) es 'na comuna auvernhassa situada dins lo Cantal e lo Pargue Natural Regional daus Volcans d'Auvèrnhe; administrativament, se tròba dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Alapèira e Bredòm :
| La Vaissèira | Murat | La Chapèla d'Alanhon |
| | | La Vaissanet |
| Sant Jaume dels Blats fòrma convencionala | Bresòm | Paulhac |

## Toponimia

Las fòrmas ancianas son, per luòc:
* Albapèira (fòrma convencionala). Lo nom es atestat en 1266, Albaspeira. Es un compausat occitan, alh femenin plural segon Jean-Pierre Chambon, que ven dels mots latins album, « blanc (mat) », petra, « pèira, ròc ». La sola dificultat, qu'es tanben grafica, es un afar de nombre, singular o plural. Las fòrmas ancianas que cita lo Dictionnaire topographique du Cantal (1897) son pasmens quasi totas al singular, mai que mai a d'epòcas que l'articulacion de -s finala èra probabla : Alba Petra, en latin, a la fin del sègle XIII, Albapeyra, Albapayra, al sègle XV, Albapierre, en 1498, Albepeire, Albapeire, en 1527, Albaperre, al sègle XVI, Albepierre, en 1559, Albœpierre, en 1575, Albapieres, en 1597, Agapère, en 1612, Aguepeyre, en 1618, Alapierre, en 1633, Albapière, en 1654, Albepeyre, en 1664, Albe-Pierre, en 1668, Aubepeire, en 1682, Albe-Peyre, en 1684, Albepaire, en 1697, Aubepeyre, en 1703, Aubepeire, en 1704, Aube-Peyres, en 1708, Aubepeyre-des-Broz, en 1784. La prononciacion, notada a Alapèira e a Farjas, comuna de Virargues, es [ara'pɛjrə] (gentilici : [arapi'ru] a Alapèira, [arape'ru] a Farjas), mai o mens confòrma a las atestacions de 1612, 1618, e de 1633. La grafia es doncas Alapèira. L'evolucion s'explica mal.
* Bredon o Bredòm. Las fòrmas ancianas son ecclesie loco Bredom... sancti Timothei que vocatur Bredom, en 1095 (consecracion de la glèisa), Bredonium, en 1095, Bredomium, en 1275, Bredonzium, en 1303, Bredom, en 1470, Bredonnium, en 1477, Bredan, en 1703, Bredam, en 1708, Bredom, 1790$^,$. Dauzat jutja lo nom « escur, mas probablament gallés », Delamarre ne'n fai un britu-magos, « champ del jutjament ». Las fòrmas ancianas menon a una segonda sillaba en -òm o en -on, a un tipe -omagos o al sufixe -onem, o al sufixe untium, mas la finala en -m domina dins las fòrmas pus ancianas. Lo cas de Riòm de las Montanhas prononciat Riom fai pausar la question delh vocalisme de la segonda sillaba, mas las fòrmas ipercorrèctas Bredan e Bredam mena logicament a -ò. La prononciacion, notada a La Vaissanet e a Farjas, comuna de Virargues, es [bre'dɔn], mas [bre'du] a Alapèira. La fòrma escrita es versemblablament Bredòm.

## Istòria

Entre 1790 e 1794, Albapèira fusionèt amb Bredòm e la comuna s'apelava oficialament Bredons. En 1836, La Vaissèira venguèt comuna a partir delh territòri de Bredons. En 1954-1955, Bredons venguèt oficialament Albepierre-Bredons.

## Administracion

Lista dels cònsols successius :
| Periòde | Periòde | Identitat | Qualitat |
| 2014 | 2020 | Alain Vantalon | retirat |
| 1995 | 2014 | Yvon Alain | |
| 1989 | 1995 | Jean-Louis Philippart | fisician |
| | 1989 | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Murat, i demorèt.

## Demografia

modificar « persona »  v · d · m 
Evolucion demografica Populacion comunala actuala (2013): 228, totala: 234 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 861 | 2 077 | 2 151 | 2 421 | 2 524 | 1 096 | 1 056 | 1 033 | 1 033 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 091 | 975 | 1 002 | 938 | 988 | 1 027 | 989 | 870 | 881 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 824 | 790 | 792 | 665 | 615 | 547 | 561 | 544 | 525 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 442 | 366 | 322 | 281 | 266 | 237 | 217 | 217 | 218 226 |
| 2009 | 2010 |
| 220 228 | 222 230 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La baissa de populacion en 1836 s'explica per la creacion de la comuna de La Vaisseira
* En 2018 la populacion èra de 243 abitants.

## Luòcs e monuments

* Cauna de Bredòm

## Nòtas e referéncias
### Nòtas
### Referéncias

* 1 2 3 4 IEO Cantal, Communes Cantal.xls.pdf
* ↑ http://archives.cantal.fr/ark:/16075/a011351496854pnwtr1
* 1 2 enquèsta Sivadon, abrial e junh 2018
* ↑ http://archives.cantal.fr/ark:/16075/a011351496854ZvxCla
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 112
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 89 e 332
* ↑ http://cassini.ehess.fr/cassini/fr/html/fiche.php?select_resultat=5683
* Portal d'Auvèrnhe